wickkiey/tamil-wikipedia-chunked huggingface dataset:
# ஜான் ஆபிரகாம் (நடிகர்)

**ஜோன் ஆபிரகாம்** (*John Abraham*) (பி. டிசம்பர் 17, 1972, மும்பை) ஒரு இந்திய நடிகர். இவர் ஒரு முன்னாள் மாடல் நடிகரும் ஆவார். மும்பையில் வசிக்கிறார். 2003 இலிருந்து நடித்து வருகிறார். தாவர உணவுமுறையைப் பின்பற்றுபவரான ஆபிரகாம், ஒரு தீவிர விலங்குரிமை ஆர்வலருமாவார். தமிழர்களின் மரபுவழி விளையாட்டுக்களில் ஒன்றான ஜல்லிக்கட்டை தடைசெய்ய வேண்டி இந்திய அரசிற்கு கடிதம் எழுதினார்.
# ஆமிர் கான்

**முகமது ஆமீர் உசேன் கான்** (Aamir Khan பிறப்புஃ 14 மார்ச் 1965, இவர் ஓர் இந்திய நடிகர், திரைப்படத் தயாரிப்பாளர், தொலைக்காட்சி ஆளுமை ஆவார். ஊடகங்களில் "*மிஸ்டர் பெர்ஃபெக்சனிஸ்ட்"* என்று குறிப்பிடப்படும் இவர், பல்வேறு திரைப்பட வகைகளில், குறிப்பாக கல்வி மற்றும் பாலின சமத்துவம் போன்ற சமூகப் பிரச்சினைகளை எழுப்பும் அல்லது இந்தியாவிலோ அல்லது வெளிநாடுகளிலோ உள்ள சமூகத்தில் சாதகமான தாக்கத்தை ஏற்படுத்தும் திரைப்படங்களில் நடித்தமைக்காகப் பரவலாக அறியப்படுகிறார். 30 ஆண்டுகளுக்கும் மேலான தனது தொழில் வாழ்க்கையின் மூலம், கான் இந்திய சினிமாவின் மிகவும் குறிப்பிடத்தக்க நடிகர்களில் ஒருவராகத் தன்னை நிலைநிறுத்திக் கொண்டார். ஒன்பது பிலிம்பேர் விருதுகள், நான்கு தேசியத் திரைப்பட விருதுகள் மற்றும் ஓர் ஆக்டா விருது உட்பட பல விருதுகளைப் பெற்றுள்ளார். 2003 ஆம் ஆண்டில் பத்மஸ்ரீ மற்றும் 2010 ஆம் ஆண்டில் பத்ம பூசண் ஆகிய விருதுகளை இந்திய அரசு இவருக்கு வழங்கியுள்ளது, மேலும் 2017 ஆம் ஆண்டில் சீன அரசாங்கத்திடமிருந்து கவுரவப் பட்டத்தைப் பெற்றார்.  
அமீர்கான் முதன்முதலில் தனது மாமா நசீர் ஹுசைனின் *யாதோன் கி பாராத்* (1973) படத்தில் குழந்தை நட்சத்திரமாகத் திரையில் தோன்றினார். *கயாமத் சே கயாமத் தக்* (1988) படத்தில் முன்னணிக் கதாபாத்திரத்தில் நடித்து முழுநேர நடிப்பு வாழ்க்கையைத் தொடங்கினார். ராக் (1989) படத்தில் இவரது நடிப்பிற்காகச் சிறப்புப் பிரிவில் தேசியத் திரைப்பட விருதைப் பெற்றது. 1990களில் வணிக ரீதியாக வெற்றி பெற்ற தில் (1990), *ரங்கீலா* (1995), *ராஜா இந்துஸ்தானி* (1996) உள்ளிட்ட பல படங்களில் நடித்து முன்னணி நடிகராகத் தன்னை நிலைநிறுத்திக் கொண்டார், இதற்காக சிறந்த நடிகருக்கான தனது முதல் பிலிம்பேர் விருதை வென்றார்.
# ஆமிர் கான்

## ஆரம்பகால வாழ்க்கை

முகமது அமீர் உசேன் கான் 1965 மார்ச் 14- இல் மும்பையில் திரைப்படத் தயாரிப்பாளரான தாஹிர் உசேன் மற்றும் ஜீனத் உசேன் ஆகியோரின் நான்கு குழந்தைகளில் இரண்டாவது மகனாகப் பிறந்தார். பைசல் கான் எனும் இளைய சகோதரரும் ஃபர்ஹத் மற்றும் நிகாத் கான் எனும் இரண்டு சகோதரிகள் உள்ளனர்.  
இவரது குடும்பம் ஆப்கானித்தானில் உள்ள ஹெறாத்தினைப் பூர்வீகமாகக் கொண்டுள்ளது கானின் தந்தைவழித் தாத்தா ஒரு பஷ்தூன் ஜமீன்தார் பின்னணியைச் சேர்ந்த பள்ளி ஆசிரியராக இருந்தார், அதே நேரத்தில் இவரது தந்தைவழிப்பாட்டி ஓர் அராபியர் ஆவார், இவர் சவூதி அரேபியாவில் உள்ள ஜித்தாவினைப் பூர்வீகமாகக் கொண்டவரும் மவுலானா அபுல் கலாம் ஆசாத்தின் மருமகளுமாவார். மவுலானா ஆசாத்தைப் பற்றி ஒரு படம் தயாரிக்க கான் விருப்பம் தெரிவித்துள்ளார். மணிப்பூரின் 16வது ஆளுநரும், மவுலானா ஆசாத்தின் பேத்தியுமான நஜ்மா ஹெப்துல்லா இவரது உறவினர் ஆவார்.
# ஆமிர் கான்

## தொழில் வாழ்க்கை

உசைனுக்கு உதவுவதோடு மட்டுமல்லாமல், இந்தியத் திரைப்பட மற்றும் தொலைக்காட்சி நிறுவனத்தின் மாணவர்களால் இயக்கப்பட்ட ஆவணப்படங்களிலும் நடித்தார். இயக்குநர் கேதன் மேத்தா அந்தப் படங்களில் கானைக் கவனித்தார், மேலும் குறைந்த நிதியில் தயாரிக்கப்பட்ட திரைப்படமான *ஹோலியில்* இவருக்கு ஒரு கதாப்பாத்திரத்தை வழங்கினார். இது *ஹோலி* மகேஷ் எல்குஞ்ச்வாரின் நாடகத்தை அடிப்படையாகக் கொண்டது, மேலும் இந்தியாவில் பகிடிவதை நடைமுறையைக் கையாண்டது நியூயார்க் டைம்ஸ் இந்த படம் "மிகையுணர்ச்சி கொண்டது" ஆனால் "தொழில்முறை அல்லாத நடிகர்களால் மிகவும் கண்ணியமாகவும் உற்சாகமாகவும் நிகழ்த்தப்பட்டது" என்று விம்ர்சனம் செய்திருந்தது.  
*ஹோலி* பரந்த பார்வையாளர்களை ஈர்க்கத் தவறிவிட்டது, ஆனால் உசைனும் அவரது மகன் மன்சூரும் அறிமுகமான *கயாமத் சே கயாமத் தக்* (1988) படத்தில் ஜூஹி சாவ்லாவிற்கு இணையாக ஆமிர் கானை நடிக்க வைத்தனர்.
# ஆமிர் கான்

## திரைப்பட வாழ்க்கை

### பின்னணி பாடியவை

| ஆண்டு | திரைப்படம் | பாடல் |  |
| --- | --- | --- | --- |
| 1998 | *குலாம்* | *ஆடி க்யா கண்டலா* |  |
| 2000 | *மேளா* | *தேகோ 2000 ஜமானா ஆ கயா* |  |
| 2005 | *மங்கள் பண்டே: தி ரய்சிங்* | *ஹோலி ரே* |  |
| 2006 | *ரங் தே பசந்தி* | *லால்கார்* |  |
| *ஃபனா* | *சந்தா சம்கே* |  |  |
| 2007 | *தாரே ஜமீன் பர்* (*லைக் ஸ்டார்ஸ் ஆன் எர்த்* ) | *பம் பம் போலே* | } |
# ஆமிர் கான்

## திரைப்பட வாழ்க்கை

### தயாரித்தவை

| ஆண்டு | திரைப்படம் | இயக்குநர் | குறிப்புகள் |
| --- | --- | --- | --- |
| 2001 | *லகான்* | ஆஷூதோஷ் கோவாரிகர் | முழுமையான பொழுதுபோக்கு வழங்கிய சிறந்த பிரபல திரைப்படத்துக்கான தேசிய திரைப்பட விருது **வென்றது** ,
சிறந்த திரைப்படத்துக்கான பிலிம்பேர் விருது **வென்றது** |
| 2007 | *தாரே ஜமீன் பர்* (*லைக் ஸ்டார்ஸ் ஆன் எர்த்* ) | அமீர் கான் | சிறந்த திரைப்படத்துக்கான பிலிம்பேர் விருது **வென்றது** |
| 2008 | *ஜானே தூ யா ஜானே நா* | அப்பாஸ் டயர்வாலா | சிறந்த திரைப்படத்துக்கான பிலிம்பேர் விருதுக்குப் பரிந்துரைக்கப்பட்டது |
| 2009 | *டெல்லி பெல்லி* | அபினய் டியோ | } |
# ஆமிர் கான்

## திரைப்பட வாழ்க்கை

### எழுத்தாளர்/இயக்குநர்

| ஆண்டு | திரைப்படம் | குறிப்புகள் |  |
| --- | --- | --- | --- |
| 1988 | *குயாமத் சே குயாமத் டக்* | கதாசிரியர் |  |
| 1993 | *ஹம் ஹெயின் ரஹி பியார் கே* | திரைக்கதை ஆசிரியர் |  |
| 2007 | *தாரே ஜமீன் பர்* (*லைக் ஸ்டார்ஸ் ஆன் எர்த்* ) | இயக்குநர்
பிலிம்பேர் சிறந்த இயக்குநருக்கான விருது **வென்றார்** | } |
# சல்மான் கான்

**அப்துல் ரசீத் சலீம் சல்மான் கான்** (*Abdul Rashid Salim Salman Khan*) (பிறப்பு: டிசம்பர் 27,1965) இவர் ஒரு இந்திய நடிகரும், திரைப்படத் தயாரிப்பாளரும் மற்றும் தொலைக்காட்சி ஆளுமையும் ஆவார். இவர் பெரும்பாலும் இந்தித் திரைப்படங்களில் பணியாற்றுகிறார். மூன்று தசாப்தங்களுக்கும் மேலாக நீடித்த வாழ்க்கையில், கான் ஒரு திரைப்பட தயாரிப்பாளராக இரண்டு தேசிய திரைப்பட விருதுகள் மற்றும் ஒரு நடிகராக இரண்டு பிலிம்பேர் விருதுகள் உட்பட பல விருதுகளைப் பெற்றுள்ளார். இந்தியத் திரைப்படத் துறையில் வணிக ரீதியாக மிகவும் வெற்றிகரமான நடிகர்களில் ஒருவராக இவர் ஊடகங்களில் குறிப்பிடப்படுகிறார். அமெரிக்க வணிக இதழான போர்ப்ஸ் 2015 மற்றும் 2018 ஆம் ஆண்டுகளில் உலகின் அதிக சம்பளம் வாங்கும் பிரபலங்களின் பட்டியலில் இவரை சேர்த்துள்ளது. பிந்தைய ஆண்டில் இவர் மிக உயர்ந்த தரவரிசை கொண்ட இந்தியராக இருந்தார். கான் 10 தனிப்பட்ட ஆண்டுகளில் வருடாந்திர அதிக வசூல் செய்த இந்தி படத்தில் நடித்துள்ளார். இது எந்தவொரு நடிகருக்கும் மிக உயர்ந்ததாகும்.  
இவர் ஒரு உடற்பயிற்சி ஆர்வலர் என்பதால் தனது பயிற்சியின் மூலம் தனது உடலை பராமரிக்கிறார்.
# சல்மான் கான்

## இளமை வாழ்க்கை

புகழ்பெற்ற திரைக்கதை எழுத்தாளரான சலீம் கான் மற்றும் அவர் முதல் மனைவி சல்மா கானுக்கு (மணமாவதற்கு முன்னிருந்த பெயர் சுசீலா சரக்) பிறந்த மூத்த மகனாவார். 27 டிசம்பர் 1965 அன்று மூத்த மகனாகப் பிறந்தார். 1981 ஆம் ஆண்டில், சலீம் கான் நடிகை ஹெலனை மணந்தபோது, அவர்களின் தந்தையுடனான குழந்தைகளின் உறவு துண்டிக்கப்பட்டது. பல ஆண்டுகளுக்குப் பிறகுதான் மீண்டது. சல்மான் கானுக்கு, அர்பாஸ் கான் மற்றும் சோஹைல் கான் என்ற இரண்டு சகோதரர்களும், அல்விரா மற்றும் அர்பிதா எனும் இரண்டு சகோதரிகளும் உண்டு.  
சல்மான் தனது தம்பிகளான அர்பாஸ் மற்றும் சோஹைல் ஆகியோருடன் மும்பையின் பாந்த்ராவில் உள்ள செயின்ட் ஸ்டானிஸ்லாஸ் உயர்நிலைப் பள்ளியில் தனது பள்ளிப்படிப்பை முடித்தார். மும்பையில் உள்ள செயின்ட் சேவியர் கல்லூரியிலும் பயின்றார். ஆனால் பாதியிலேயே வெளியேறினார்.
# சல்மான் கான்

## திரை வாழ்க்கை

*பிவி ஹோ தோ ஐஸி* (1988) படத்தில் துணை வேடத்தில் நடித்ததன் மூலம் கான் தனது நடிப்பு வாழ்க்கையைத் தொடங்கினார். அதைத் தொடர்ந்து சூரஜ் பர்ஜாத்தியாவின் காதல் நாடகமான *மைனே பியார் கியா* (1989) படத்தில் முன்னணி கதாபாத்திரத்தில் நடித்ததன் காரணமாக இவருக்கு சிறந்த ஆண் அறிமுகத்திற்கான பிலிம்பேர் விருது வழங்கப்பட்டது. 1990களில் பர்ஜாத்தியாவின் குடும்ப நாடகங்களான ஹம் ஆப்கே ஹைன் கௌன் (1994) , *ஹம் சாத்-சாத் ஹை* (1999) அதிரடி திரைப்படமான *கரண் அர்ஜுன்* (1995) மற்றும் நகைச்சுவைப் படமான *பீவி நம்பர் 1* (1999) உட்பட பல வணிக ரீதியாக வெற்றி பெற்ற படங்களுடன் தன்னை நிலைநிறுத்திக் கொண்டார். 2000களில் ஏற்பட்ட ஏற்ற இறக்கங்களுக்குப் பிறகு, கான் *வாண்டட்* (2009) என்ற அதிரடி திரைப்படத்தில் பெரும் வெற்றியைப் பெற்றார். மேலும் 2010களில் *தபாங்* (2010) *ரெடி* (2011) *பாடிகார்ட்* (2011) *தபாங் 2* (2012) *கிக்* (2014) மற்றும் *டைகர் ஜிந்தா ஹை* (2017) மற்றும் *பஜ்ரங்கி பைஜான்* (2015) மற்றும் *சுல்தான்* (2016) போன்ற அதிக வசூல் செய்த அதிரடி திரைப்படங்களிலும் நடித்தார்.
# சல்மான் கான்

## தொலைக்காட்சி

தனது நடிப்பு வாழ்க்கையைத் தவிர, கான் ஒரு தொலைக்காட்சித் தொகுப்பாளராகவும் உள்ளார். மேலும் தனது தொண்டு நிறுவனமான *பீயிங் ஹ்யூமன் ஃபவுண்டேஷன்* மூலம் மனிதாபிமானப் பணிகளையும் செய்து வருகிறார். 2010 முதல் பிக் பாஸ் நிகழ்ச்சியை தொகுத்து வழங்கி வருகிறார்.
# சல்மான் கான்

## சர்ச்சைகள்

கானின் வாழ்க்கை சர்ச்சைகள் மற்றும் சட்ட சிக்கல்களால் நிறைந்தது. 2002 ஆம் ஆண்டு மும்பையில் சாலையோரம் படுத்திருந்தவர்கள் மீது வாகனத்தை மோதி விபத்து ஏற்படுத்தியதால் 5 ஆண்டுகள் சிறைதண்டனை விதிக்கப்பட்டது. 2015 ஆம் ஆண்டில், கவனக்குறைவாக வாகனம் ஓட்டிய வழக்கில் இவர் ஒருவரை கொலை செய்ததாக குற்றம் சாட்டப்பட்டார். ஆனால் இவரது தண்டனை மேல்முறையீட்டில் நிறுத்தி வைக்கப்பட்டது. ஏப்ரல் 5,2018 அன்று, கான் புல்வாய் வேட்டையாடிய வழக்கில் குற்றவாளி என நிரூபிக்கப்பட்டு ஐந்து ஆண்டுகள் சிறைத்தண்டனை விதிக்கப்பட்டார். இவ்வழக்கில் இவர் பிணையில் வெளியே வந்துள்ளார். அதே நேரத்தில் ஒரு மேல்முறையீடும் செய்துள்ளார். வழக்கு நிலுவையிலுள்ளது.
# சல்மான் கான்

## நடிகைகளுடனான தொடர்பு

சல்மான் கான் ஒருபோதும் திருமணம் செய்து கொள்ளவில்லை. 1999 ஆம் ஆண்டில், பாலிவுட் நடிகை ஐஸ்வர்யா ராயுடன் நட்புடன் இருந்தார். இவர்களின் உறவு 2001 இல் பிரிந்து செல்லும் வரை ஊடகங்களில் அடிக்கடி விவாதிக்கப்பட்டது. கான் நடிகை கத்ரீனா கைஃப்புடனும் தொடர்பிலிருந்தார். பல வருட ஊகங்களுக்குப் பிறகு, இதுவும் அது 2010 இல் முடிந்தது. சங்கீதா பிஜ்லானி மற்றும் சோமி அலி ஆகியோரும் கானுடன் தீவிர உறவில் இருந்தனர்.
# கிருத்திக் ரோஷன்

**கிருத்திக் ரோஷன்** (; பிறப்பு 10 ஜனவரி 1974) என்பவர் ஒரு இந்திய நடிகர் ஆவார். இவர் குறிப்பாக இந்தித் திரைப்படங்களில்<nowiki/>நடித்துவருகிறார். இவர் பல்வேறு கதாபாத்திரங்களில் நடித்துள்ளார். மேலும் இவரது நடன திறன்களுக்காக பெயர் பெற்றவர். இந்தியாவில் அதிக சம்பளம் வாங்கும் நடிகர்களில் ஒருவரான இவர் ஆறு பிலிம்பேர் விருதுகளைப் பெற்றுள்ளார் அதில் நான்கு சிறந்த நடிகருக்கான விருது அடங்கும். 2012 முதல், இவர் தனது வருமானம் மற்றும் பிரபலத்தின் அடிப்படையில் பலமுறை *ஃபோர்ப்ஸ் இந்தியா*ஸ் செலிபிரிட்டி 100 இல் இடம்பெற்றார்.  
ரோஷன் அடிக்கடி தன் தந்தை ராகேஷ் ரோஷனுடன் இணைந்து நடித்துள்ளார். 1980 களில் பல படங்களில் குழந்தை நட்சத்திரமாக தோன்றிய இவர், பின்னர் தன் தந்தையின் நான்கு படங்களில் உதவி இயக்குநராக பணியாற்றினார். வணிகரீதியாக வெற்றிபெற்ற கஹோ நா... பியார் ஹை (2000) படத்தில் முதன்முதலில் முன்னணி பாத்திரத்தில் நடித்தார். அதற்காக இவர் பல விருதுகளைப் பெற்றார். 2000 பயங்கரவாத நாடகப்படமான *பிஸா* மற்றும் மற்றும் 2001 குடும்ப நாடகமான *கபி குஷி கபி கம்...* ஆகிய படங்கள் இவருக்கு நற்பெயரைப் பெற்றுத் தந்தன. ஆனால் மோசமான வரவேற்பைப் பெற்ற படங்கள் பல தொடர்ந்து வந்தன.  
2003 ஆம் ஆண்டு வெளியான அறிவியல் புனைகதைத் திரைப்படமான *கோய்...மில் கயா*, இதற்காக ரோஷன் இரண்டு பிலிம்பேர் விருதுகளைப் பெற்றார். இது இவரது திரைப்பட வாழ்வில் ஒரு திருப்புமுனையாக அமைந்தது. அதன் தொடர்ச்சியாக நடித்த *கிரிஷ்* (2006), *க்ரிஷ் 3* (2013) போன்ற படங்களில் சூப்பர் ஹீரோவாக நடித்தார்:. *தூம் 2* (2006) படத்தில் திருடனாகவும், *ஜோதா அக்பர்* (2008) படத்தில் முகலாயர் பேரரசர் அக்பராகவும், குஜாரிஷில் (2010) முதுகுதண்டு பாதிக்கப்பட்டவராகவும் நடித்ததற்காக இவர் பாராட்டுகளைப் பெற்றார். மேலும் இவர் நடித்த நகைச்சுவை-நாடகப்படமான *ஜிந்தகி நா மிலேகி டோபரா* (2011), பழிவாங்கும் நாடகப்படமான *அக்னீபத்* (2012), வாழ்க்கை வரலாறுக் கதையான *சூப்பர் 30* (2019), மற்றும் சித்தார்த் ஆனந்த்இயக்கிய அதிரடி படங்களான *பேங் பேங்!* (2014), *வார்* (2019), *பைட்டர்* (2024) போன்றவை இவருக்கு வணிக வெற்றியை ஈட்டித் தந்தன.  
ரோஷன் மேடையிலும் நடித்தார். மேலும் தொலைக்காட்சி உண்மைநிலை நிக்ச்சியான *ஜஸ்ட் டான்ஸ்* (2011) மூலம் தொலைக்காட்சியில் அறிமுகமானார். அந்த நிகழ்ச்சியில் ஒரு நடுவராக செயல்பட்டார். இவர் அந்த நேரத்தில் இந்திய தொலைக்காட்சிகளில் அதிக சம்பளம் வாங்கும் திரைப்பட நட்சத்திரமாக ஆனார். இவர் பல மனிதாபிமான பணிகளிலும் ஈடுபட்டுள்ளார். ரோஷனுக்கு சுசேன் கான் என்பருடன் திருமணமாகியது. பதினான்கு ஆண்டுகள் இந்த திருமண உறவு நீடித்தது. இந்த இணையருக்கு இரண்டு சுசேன் கான், அவருடன் அவருக்கு இரண்டு குழந்தைகள் உள்ளனர்.
# கிருத்திக் ரோஷன்

## துவக்ககால வாழ்க்கையும் பின்னணியும்

ரோஷன் 1974 ஜனவரி 10 அன்று பம்பாயில் இந்தி திரையுலகில் முக்கியத்துவம் பெற்ற ரோஷன் குடும்பத்தில் பிறந்தார். இவர் பஞ்சாபி மற்றும் வங்காள வம்சாவளியைச் சேர்ந்தவர். ரித்திக்கின் தந்தைவழி பாட்டி ஐரா ரோஷன் ஒரு வங்கத்தவராவார். இவரது தந்தை, திரைப்பட இயக்குநர் ராகேஷ் ரோஷன், இசை அமைப்பாளர் ரோஷன்லால் நாக்ரத்தின் மகன்; இவரது தாயார் பிங்கி, தயாரிப்பாளரும், இயக்குனருமான ஜெ. ஓம் பிரகாசின் மகளாவார். இவரது மாமா, ராஜேஷ், இசையமைப்பாளர் ஆவார். ரோஷனுக்கு சுனைனா என்ற அக்காள் உள்ளார், அவர் பம்பாய் ஸ்காட்டிஷ் பள்ளியில் படித்தவர். ரோஷன் ஒரு இந்து குடும்பத்தைச் சேர்ந்தவர். இவர் தனக்கு சமயத்தை விட ஆன்மீகம் மேலானது என்று கருதுகிறார்.  
ரோஷன் குழந்தை பருவத்தில் தனிமைப்படுத்தப்பட்டதாக உணர்ந்தார்; இவரது வலக்கையில் கூடுதல் கட்டை விரலுடன் பிறந்தார். இது இவரது சகாக்களில் சிலரை இவரைத் தவிர்க்க காரணமாயிற்று. இவர் ஆறு வயதிலிருந்தே திக்குவாயால் அவதியுற்றார்; அது இவருக்கு பள்ளியில் பிரச்சினைகளை ஏற்படுத்தியது, மேலும் வாய்வழி சோதனைகளைத் தவிர்ப்பதற்காக இவர் காயம் மற்றும் நோயுற்றதைப் போல நடித்தார்.  
ரோஷனின் தாத்தாவான, பிரகாஷ் இவரது ஆறு வயதில் முதன்முதலில் *ஆஷா* (1980) என்ற படத்தில் திரையில் அறிமுகப்படுத்தினார்; அதில் இவர் ஜீதேந்திரா இயற்றிய ஒரு பாடலுக்கு நடனமாடினார், அதற்காக பிரகாஷ் இவருக்கு ₹100 கொடுத்தார். ரோஷன் தன் தந்தையின் தயாரிப்பான *ஆப் கே தீவானே* (1980) உட்பட பல்வேறு குடும்ப்ப் படங்களில் அங்கீகரிக்கப்படாத தோற்றங்களில் தோன்றினார். பிரகாஷின் *ஆஸ் பாஸ்* (1981) படத்தில், இவர் "ஷேஹர் மைன் சர்ச்சா ஹை" பாடலில் தோன்றினார். இந்தக் காலகட்டத்தில் இவரின் 12 வயதில் படத்தில் முதன் முதலில் பேசும் பாத்திரத்தில் நடித்தார்; பிரகாஷின் *பகவான் தாதா* (1986) படத்தில் இவர் முதன்மைக் கதாபாத்திரத்தின் வளர்ப்பு மகனான கோவிந்தாவாக நடித்தார். ரோஷன் முழுநேர நடிகராக விரும்பினார். ஆனால் இவரது தந்தை முதலில் படிப்பில் கவனம் செலுத்துமாறு கூறினார். இவரது 20 களின் முற்பகுதியில், இவருக்கு ஸ்கோலியோசிஸ் என்னும் *நெளிமுதுகு* என்னும் உடல் குறைபாடு இருப்பது கண்டறியப்பட்டது. அது இவரை நடனமாடவோ அல்லது சண்டைக் காட்சியில் நடிக்கவோ அனுமதிக்காது. ஆரம்பத்தில் அதனால் அவதியுற்றார். இறுதியில் எப்படியும் நடிகராக முடிவெடுத்தார். இவரது நோய் குறித்து அறிந்த சுமார் ஒரு ஆண்டுக்குப் பிறகு, இவர் ஒரு மழையில் சிக்கினார், அப்போது கடற்கரையில் மெல்லோட்டத்தில் ஓடினார். அப்போது இவருக்கு எந்த வலியும் ஏற்படாததால், மேலும் நம்பிக்கை அடைந்து, எந்தவிதமான பாதகமான விளைவுகளும் இல்லாமல் தனது வேகத்தை அதிகரித்தார். ரோஷன் அந்த நாளையே "[அவரது] வாழ்க்கையின் திருப்புமுனையாக " பார்க்கிறார்."  
ரோஷன் சைடன்ஹாம் கல்லூரியில் பயின்றார், அங்கு இவர் படிக்கும் போது நடனம், இசை விழாக்கள் போன்றவற்றில் கலந்து கொண்டார். கல்லூரியில் வணிகத்தில் பட்டம் பெற்றார். ரோஷன் தன் தந்தைக்கு *குத்கர்ஸ்* (1987), *கிங் அங்கிள்* (1993), *கரண் அர்ஜுன்* (1995), *கொய்லா* (1997) ஆகிய நான்கு படங்களில் துணை இயக்குநராக இருந்தார். இவர் தன் தந்தைக்கு துணை இயக்குநராக இருந்தபோது, கிஷோர் நமித் கபூரிடம் நடிப்பைப் பயின்றார்.
# கிருத்திக் ரோஷன்

## திரைப்பட வாழ்க்கை

### 2000-2002: அறிமுகம்

சேகர் கபூரின் *தாரா ரம் பம் பம்* என்ற இரத்து செய்யப்பட்ட படத்தில் ப்ரீத்தி ஜிந்தா<nowiki/>வுக்கு ஜோடியாக முன்னணி நடிகராக ரோஷன் முதலில் திரையில் அறிமுகமாக இருந்தார். அதற்கு பதிலாக, இவர் தன் தந்தையின் காதல் நாடகமான *கஹோ நா... பியார் ஹை* (2000) படத்தில் மற்றொரு அறிமுக நடிகையான அமீஷா படேலுக்கு ஜோடியாக நடித்தார். அப்படத்தில் ரோஷன் இரட்டை வேடங்களில் நடித்தார். படத்தில் நடிக்க தயாராக சல்மான் கானிடம் உடல் ரீதியாக பயிற்சிபெற்றார். தனது பேச்சாற்றலை மேம்படுத்த உழைத்தார், மேலும் நடிப்பு, பாடுதல், நடனம், வாள்வீச்சு, சவாரி ஆகியவற்றில் பாடம் படித்தார். உலகளாவிய வருவாயுடன், *கஹோ நா... பியார் ஹை* 2000 ஆம் ஆண்டில் அதிக வசூல் செய்த இந்தியத் திரைப்படங்களில் ஒன்றாக ஆனது. இவரது நடிப்பு விமர்சகர்களால் பாராட்டப்பட்டது. இந்தப் படத்தில் நடித்ததற்காக, ரோஷன் பிலிம்பேர் விருதுகள், ஐஐஎப்ஏ விருதுகள், ஜீ சினி விருதுகளில் சிறந்த அறிமுக நடிகர் மற்றும் சிறந்த நடிகருக்கான விருதுகளைப் பெற்றார். அதே ஆண்டில் பிலிம்பேரின் சிறந்த அறிமுக நடிகர் மற்றும் சிறந்த நடிகருக்கான விருதுகளைப் பெற்ற முதல் நடிகரானார். இப்படம் பாலிவுட்டில் ஒரு முக்கிய நடிகராக ரோஷனை நிலை நிறுத்தியது.
# கிருத்திக் ரோஷன்

## தனிப்பட்ட வாழ்க்கை

20 திசம்பர் 2000 அன்று, ரோஷன் பெங்களூரில் நடந்த திருமண விழாவில் சுசானே கானை மணந்தார். ரோஷன் ஒரு இந்து<nowiki/>வாகவும், கான் ஒரு முஸ்லிமாக என அவர்களிடையே சமய வேறுபாடு இருந்தபோதிலும்-ரோஷன் இரு நம்பிக்கைகளையும் சமமாக மதித்ததாக கூறினார். ரோஷனும் சுசானும் 2013 திசம்பரில் பிரிந்தனர், அவர்கள் 2014 நவம்பரில் மணமுறிவு செய்து கொண்டனர். இருவரும் இணக்கமாக பிரிந்ததாக தெரிவித்தனர்.
# கோவிந்தா

**கோவிந்தா** (Govind Arun Ahuja) ஒரு பிரபல இந்திய நடிகர். 1963 டிசம்பர் 21 ல் பிறந்தார். மும்பையில் வசிக்கிறார். 1985 இல் இருந்து நடித்து வருகிறார். 140க்கு மேற்பட்ட இந்திப் படங்களில் நடித்துள்ளார். இவருக்கு ஒரு மகனும் ஒரு மகளும் உள்ளனர். இறுதியாக, 2009-இல் லைப் பார்ட்னர் என்ற இந்தித் திரைப்படத்தில் நடித்தார். இவர் பிலிம்பேர் விருது, சீ சினி விருது உள்ளிட்ட விருதுகளைப் பல முறை பெற்றவர். இவற்றில், 2000 ஆம் ஆண்டில் சிறந்த நகைச்சுவை நடிகருக்கான பிலிம்பேர் விருது குறிப்பிடத்தக்கது. ஆண்ட்டி நம்பர் 1, ஜோடி நம்பர் 1, பேட்டி நம்பர் 1, ராவண், சாண்ட்விச், ஜெண்டில்மேன் உள்ளிட்ட திரைப்படங்களில் நடித்துள்ளார். தொடர்ந்து பல திரைப்படங்களில் நடித்தவர் என்ற பெருமை உண்டு.
# நிக்கல்

**நிக்கல்** ஒரு தனிமம் ஆகும். இது ஓர் உலோகம். இதன் குறியீடு Ni. அணு எண் 28. இது மிகவும் அரிய தனிமம். ஏனெனில் பூமியின் மேலோட்டுப் பகுதியில் இது 0.008 % செழுமையுடன் காணப்படுகின்றது. அதாவது பூமியின் மேற்பரப்பில் 1015 டன் நிக்கல் உள்ளது எனலாம். ஆஸ்திரேலியாவும் நியூ கலிடோனியாவும் நிக்கல் வளமிக்க நாடாகவுள்ளன.உலக அளவில் 45% நிக்கல் இங்கிருந்தே பெறப்படுகிறது.  
பூமியின் உள்ளகத்திலும், பூமி போன்ற வேறு பல கோள்களின் உள்ளகத்திலும் நிக்கல் பதிவு அதிகமாக இருக்கவேண்டும் என விண் இயற்பியலார் தெரிவித்துள்ளனர். பூமியில் 1200 கி.மீ. ஆரம் கொண்ட கோள வடிவ உள்ளகத்தில் 4000&nbsp;°C வெப்பநிலையில் திண்மநிலை இரும்பும் நிக்கலும் உள்ளன. உயரழுத்தத்தினால் அவை உருகுவதில்லை. இதை அடுத்த பகுதி 2300 கி.மீ. தடிமனானது. உள்ளகத்திலிருந்து கடத்தப் பட்டு வரும் வெப்பத்தினால் இப்பகுதியில் உருகிய நிலையில் இரும்பும் நிக்கலும் உள்ளன. சலன மண்டலத்தில் உருகிய இரும்பும் நிக்கலும் ஆழ்கடல் நீரோட்டம் போலப் பாய்ந்தோடிக்கொண்டே இருக்கின்றன. பூமி ஒரு காந்தப் புலத்தைப் பெற்றிருப்பதும் மிதவலான கண்டங்கள் மெள்ள இடம்பெயர்வதும் இதனால்தான். புவி காந்தப் புலம் மிகவும் வலிமை குன்றியது என்றாலும் இப்புலம் பூமியைச் சுற்றி நெடுந்தொலைவு வரை விரிந்து செயல்படுகின்றது. சூரிய மின்ம(Plasma) வீச்சின் போது பூமியை நோக்கி வரும் தீங்கிழைக்க வல்ல ஆற்றல் மிக்க மின்னூட்டத் துகள்களை விலக்கி வேறு திசையில் செல்லுமாறு இப்புலம் செய்து விடுகின்றது. துருவங்களில் ஊடுருவ அனுமதித்து துருவ ஒளியைத் தோற்றுவிக்கிறது. அண்டக் கதிர்களை(Cosmic rays) விலக்கி உயிரினங்களைக் காக்கும் புவி காந்தப்புலத்திற்குக் காரணமாக இருப்பது பூமியில் உள்ள உருகிய குழம்பாக இருக்கும் இரும்பும் நிக்கலும் ஆகும்.
# நிக்கல்

## வரலாறு

நிக்கல்தாது முதலில் வெள்ளியின் தாது எனத் தவறாகப் புரிந்துகொள்ளப்பட்டது. நிக்கலுக்கான ஒரு தாதுப் பொருள் கிடைத்ததும் அதிலிருந்து நிக்கலைப் பிரித்தெடுக்கத் தெரியாத தொடக்க காலத்தில் அதைச் செம்பின் தாது என்று நினைத்து அதைக் கூப்பர் நிக்கல் எனப் பெயரிட்டனர். நிக்கல் என்பது ஜெர்மன் மொழியில் சனியைக் குறிக்கும் சொல்லாகும். கூப்பர் நிக்கல் என்பது சனியின் செம்பு எனலாம். பிரித்தெடுப்பதில் வெற்றி பெற முடியாததால் ,அது 'நிக் ' என்ற பேயின் வேலை என்று கருதியதால் அதுவே நிக்கலுக்கு மூலமானது. 1751-ல் சுவீடன் நாட்டுக் கனிம வேதியியலாரான பிரெடரிக் குரோன்ஸ்டெட் என்பார் நிக்கலைப் பிரித்தெடுப்பதில் வெற்றி கண்டார். இன்றைக்கு கூப்பர் நிக்கல் என்பது நிக்கல் ஆர்சினைடு என்று கண்டு பிடித்துள்ளனர்.
# நிக்கல்

## பண்புகள்

நிக்கல் வெள்ளி போன்ற பளபளப்பான ஒரு வெண்ணிற உலோகம் ஆகும். இது உலோக கலவைகளில் உபயோகிக்க படுகிறது. இது காந்தத்தால் ஈர்க்கப்படும். இதன் வேதிக் குறியீடு Ni ஆகும். இதன் அணு வெண் 28 அணு நிறை 58.71; அடர்த்தி 8900 கிகி/கமீ; உருகு நிலை 1726 K; கொதி நிலை 3073 K ஆகும். நிக்கல் வெள்ளி போன்று பளபளப்பான உலோகம். இது முக்கியமாகக் கந்தகத்துடன் கலந்து கூட்டுப் பொருள் வடிவில் மில்லரைட் (Millerite)என்ற தாதுவாகக் கிடைக்கின்றது.
# நசிருதீன் உமாயூன்

| coronation = 29 திசம்பர் 1530, ஆக்ரா
| reign-type = முதல் ஆட்சி
| reign = 26 திசம்பர் 1530 – 17 மே 1540
| succession = இந்துஸ்தானின் பேரரசர்
| predecessor = பாபுர்
| regent = அல் அமன் மிர்சா
| reg-type = வாரிசு
| successor = சேர் சா சூரி (சூர் அரசமரபு)
| dynasty = தைமூர் குடும்பம்
| birth_name = நசீரல்தீன் முகம்மது
| birth_date = 6 மார்ச் 1508
| birth_place = காபூல், தில்லி சுல்தானகம் (தற்கால ஆப்கானித்தான்)
| death_date =
| death_place = சேர் ஓய்வுக் கூடம், தில்லி, முகலாயப் பேரரசு (தற்கால இந்தியா)
| spouse =
| spouse-type = பட்டத்து இராணி
| spouses =
| spouses-type = மனைவிகள்
| issue =
| full name = மிர்சா நசீருதீன் முகம்மது உமாயூன்
# நசிருதீன் உமாயூன்

## பின்னணி

நசிருதீன் முகம்மது என்ற இயற்பெயருடன் பாபுருக்கும் அவரது விருப்பத்துக்குரிய மனைவியான மகம் பேகத்திற்கும் 6 மார்ச் 1508 அன்று செவ்வாய்க் கிழமையில் உமாயூன் பிறந்தார். அபுல் பசல் என்பவரின் கூற்றுப்படி, மகம் உண்மையில் குராசானின் சுல்தான் உசைன் மிர்சாவின் உயர் குடியினக் குடும்பத்துடன் தொடர்புடையவர் ஆவார். மேலும், அவர் சேக் அகமது சமியுடன் உறவுமுறை உடையவராக இருந்தார்.  
செங்கிஸ் கானின் காலத்தில் இருந்தே பின்பற்றப்பட்ட ஒரு பொதுவான நடு ஆசியப் பழக்கமாக இருந்த போதிலும், தன்னுடைய பேரரசின் நிலப்பரப்புகளை தனது இரு மகன்களுக்கு இடையே பிரித்துக் கொடுக்கும் பாபுரின் முடிவானது இந்தியாவில் வழக்கத்திற்கு மாறான ஒன்றாக இருந்தது. முதல் மகனுக்கு அரசைக் கொடுக்கும் பழக்கங்களைக் கொண்ட பெரும்பாலான முடியாட்சிகளைப் போல் இல்லாமல் தைமூரியர்கள் செங்கிஸ் கானின் உதாரணத்தைப் பின்பற்றினர். தமது ஒட்டுமொத்த இராச்சியத்தையும் தம் முதல் மகனுக்குத் தைமூரியர்கள் கொடுக்கவில்லை. எனினும், இந்த அமைப்பின் கீழ் ஒரு சிங்கிசித்து மட்டுமே இறையாண்மைக்கும், மன்னனாக அதிகாரத்திற்கும் உரிமை கோர முடியும். செங்கிஸ் கானின் வழி வந்த எந்த ஓர் ஆணும் அரியணைக்குச் சரி சமமான உரிமை கொண்டவராக இருந்தார். எனினும், தைமூரியர்கள் சிங்கிசித்துகளாக இருக்கவில்லை.  
தைமூர் தன் நிலப்பரப்புகளைப் பீர் முகம்மது, மீரான் ஷா, கலில் சுல்தான் மற்றும் சாருக் ஆகியோருக்கு இடையே பிரித்தார். இது குடும்பத்துக்குள்ளான போருக்கு இட்டுச் சென்றது. பாபுரின் இறப்பின் போது, உமாயூனின் நிலப்பரப்புகளே குறைந்த பாதுகாப்பு உடையவையாக இருந்தன. பாபுர் நான்கு ஆண்டுகள் மட்டுமே ஆட்சி செய்தார். அனைத்து உயர் குடியினருமே உமாயூனை உரிமை கொண்ட ஆட்சியாளராகக் காணவில்லை. உண்மையில், ஆரம்பத்தில் பாபுருக்கு உடல் நலக்குறைவு ஏற்பட்ட போது உயர் குடியினரில் சிலர் பாபுரின் மைத்துனரான மகதி கவாஜாவை ஆட்சியாளராக அமர வைக்க முயற்சித்தனர். இந்த முயற்சி தோல்வியில் முடிந்த போதும், பின் வரும் பிரச்சினைகளின் ஓர் அறிகுறியாக இது இருந்தது.
# நசிருதீன் உமாயூன்

## ஆரம்ப ஆட்சி

சர்பக்கில் உமாயூனின் பிறப்பைக் கொண்டாடும் பாபுர்.]]  
முகலாயப் பேரரசின் அரியணைக்கு உமாயூன் வந்த போது இவரது சகோதரர்களில் பலர் இவருக்கு எதிராக புரட்சியில் ஈடுபட்டனர். மற்றொரு சகோதரரான கலில் மிர்சா (1509-1530) உமாயூனுக்கு ஆதரவாக இருந்தார். ஆனால், அரசியல் கொலை செய்யப்பட்டார். 1538இல் தனது சகோதரருக்காக ஒரு சமாதியைப் பேரரசர் கட்டத் தொடங்கினார். எனினும், பாரசீகத்திற்குத் தப்பும் நிலைக்கு வந்ததால் இவரால் அதை முடிக்க இயலவில்லை. இந்தக் கட்டடத்தை சேர் சா சூரி அழித்தார். உமாயூன் மீண்டும் ஆட்சிக்கு வந்த பிறகு மேற்கொண்ட பணிகள் இதில் நடைபெறவில்லை.  
உமாயூனுக்கு இவரது நிலப்பரப்புகளுக்கு எதிராக இரண்டு முக்கிய எதிரிகள் இருந்தனர்: தென்மேற்கே குசராத்தின் சுல்தான் பகதூர் மற்றும் கிழக்கே பீகாரில் கங்கையாற்றின் பக்கவாட்டில் குடியமர்ந்திருந்த சேர் சா சூரி (சேர் கான்). உமாயூனின் முதல் படையெடுப்பானாது சேர் சா சூரியை எதிர்கொள்வதாக இருந்தது. இந்தத் தாக்குதல் பாதி அளவை எட்டியிருந்த போது உமாயூன் இதைக் கைவிட்டு விட்டு குசராத் மீது கவனம் செலுத்த வேண்டிய நிலை ஏற்பட்டது. குசராத்தில் அகமது ஷாவிடம் இருந்து வந்த ஓர் அச்சுறுத்தலை இவர் எதிர்கொள்ள வேண்டியிருந்தது. குசராத்து, மால்வா, சம்பனேர் மற்றும் மாண்டுவின் பெரிய கோட்டை ஆகியவற்றை வெற்றிகரமாக உமாயூன் இணைத்தார்.  
உமாயூனின் ஆட்சியின் முதல் ஐந்து ஆண்டுகளின் போது பகதூரும், சேர் கானும் தங்களது ஆட்சியை விரிவாக்கினர். போர்த்துக்கீசியர்களுடன் கிழக்கில் ஏற்பட்ட அங்கொன்றும் இங்கொன்றுமான சண்டைகளால் எனினும் சுல்தான் பகதூர் அழுத்தத்தை எதிர்கொண்டார். உதுமானியப் பேரரசு மூலம் முகலாயர்கள் வெடிமருந்து ஆயுதங்களைப் பெற்ற அதே நேரத்தில், போர்த்துக்கீசியர்களிடமிருந்து ஒரு தொடர்ச்சியான ஒப்பந்தங்கள் மூலம் பகதூரின் குசராத்தானது வெடிமருந்து ஆயுதங்களைப் பெற்றது. வடமேற்கு இந்தியாவில் ஓர் உத்தி ரீதியிலான கால் ஊன்றலை நிறுவ போர்த்துக்கீசியர்களுக்கு இது வழி வகுத்தது.
# நசிருதீன் உமாயூன்

## சேர் சா சூரி

### ஆக்ராவில்

'' உமாயூன் குறித்த ஒரு சிறு ஓவியம்]]  
உமாயூன் ஆக்ராவிற்குத் திரும்பிய போது தனது அனைத்து மூன்று சகோதரர்களும் அங்கு இருந்ததைக் கண்டார். உமாயூன் மீண்டும் தனக்கு எதிராகச் சதித் திட்டமிட்டதற்காக தனது சகோதரர்களை மன்னித்ததோடு மட்டுமல்லாமல், இன்டாலை அவரது வெளிப்படையான துரோகத்திற்காகவும் கூட மன்னித்தார். அமைதியான வேகத்தில் பயணத்தை மேற்கொண்ட சேர் ஷாவின் இராணுவங்கள் ஆக்ராவை நோக்கி வந்தன. சேர் ஷா நெருங்கி வந்து கொண்டிருந்தார். ஒட்டுமொத்த குடும்பத்திற்கும் இது ஒரு மிகுந்த அச்சுறுத்தலாக இருந்தது. ஆனால் எவ்வாறு செயல்படுவது என உமாயூனுக்கும், கம்ரானுக்கும் இடையே வாக்குவாதம் ஏற்பட்டது. நெருங்கி வந்த எதிரி மீது ஒரு திடீர்த் தாக்குதலை நடத்த உமாயூன் மறுத்ததற்குப் பிறகு, கம்ரான் பின் வாங்கினார். மாறாகத் தன் பெயரில் ஒரு பெரிய இராணுவத்தைத் திரட்ட முடிவு செய்தார்.  
கம்ரான் இலாகூருக்குத் திரும்பிய போது உமாயூன் தனது மற்ற சகோதரர்கள் அசுகாரி மற்றும் இன்டாலுடன் சேர்ந்து சேர் ஷாவை ஆக்ராவுக்குக் கிழக்கே 200 கிலோ மீட்டர்கள் தொலைவில் கன்னோசி யுத்தத்தில் 17 மே 1540 அன்று சந்திப்பதற்காக அணி வகுத்தார். உமாயூன் முழுமையாகத் தோற்கடிக்கப்பட்டார். ஆக்ராவுக்குப் பின் வாங்கினார். சேர் ஷா இவரைத் துரத்தினார். பிறகு தில்லி வழியாக இலாகூருக்கு உமாயூன் சென்றார். சேர் ஷா குறுகிய காலமே இருந்த சூர் பேரரசை நிறுவினார். தில்லியில் பேரரசின் தலைநகரத்தை அமைத்தார். முதலாம் தமஸ்ப்பின் அவையில் 15 ஆண்டுகளுக்கு நாடு கடந்து உமாயூன் வாழ்வதற்கு இது இட்டுச் சென்றது.
# நசிருதீன் உமாயூன்

## சேர் சா சூரி

### இலாகூரில்

நான்கு சகோதரர்களும் இலாகூரில் ஒன்று கூடினர். ஆனால், ஒவ்வொரு நாளும் சேர் ஷா நெருங்கி வருவதாக அவர்களுக்குத் தகவல் தெரிவிக்கப்பட்டது. சிரிந்தை அடைந்தபோது உமாயூன் தனது ஒரு தூதுவர் மூலம் செய்தி அனுப்பினார்: "நான் உனக்காக ஒட்டுமொத்த இந்துஸ்தானையும் (அதாவது, பெரும்பாலான கங்கைச் சமவெளியை உள்ளடக்கிய, பஞ்சாபின் கிழக்கே இருந்த நிலப்பகுதிகள்) கொடுத்துள்ளேன். இலாகூரை விட்டு விடு, உனக்கும் எனக்கும் இடையில் சிரிந்த் ஓர் எல்லையாக இருக்கட்டும்". எனினும், சேர் ஷா பின்வருமாறு பதிலளித்தார், "நான் உனக்குக் காபூலை விட்டுள்ளேன். நீ அங்கு தான் செல்ல வேண்டும்". உமாயூனின் சகோதரரான கம்ரானின் பேரரசின் தலைநகராகக் காபூல் இருந்தது. தனது சகோதரருக்குத் தன்னுடைய நிலப்பரப்புகளில் எதையும் கொடுப்பதற்குக் கம்ரானுக்கு விருப்பமில்லை. கம்ரான் சேர் ஷாவைத் தொடர்பு கொண்டார். உண்மையில் தனது சகோதரருக்கு எதிராகத் தான் எதிர்ப்பில் உள்ளதாகக் கம்ரான் கூறினார். பெரும்பாலான பஞ்சாபைத் தனக்கு அளித்தால் சேர் ஷாவுடன் கூட்டுச் சேரத் தான் தயாராக இருப்பதாகக் கூறினர். சேர் ஷா இந்த உதவியை நிராகரித்தார். இது தேவையற்ற ஒன்று என்று அவர் நம்பினார். இந்தத் துரோக முன்மொழிவு குறித்த தகவலானது வாய் வழியாக அனைவர் மத்தியிலும் பரவியது. மற்றவர்களுக்கு ஒரு பாடமாக இருக்க வேண்டும் என்பதற்காகக் கம்ரானைக் கொல்லுமாறு உமாயூனுக்கு அறிவுறுத்தப்பட்டது. உமாயூன் மறுத்தார். தனது தந்தை பாபுரின், "அவர்கள் உரியவர்களாக இருந்தாலும் கூட, உனது சகோதரர்களுக்கு எதிராக எதுவும் செய்யாதே" என்ற கடைசி வார்த்தைகளைக் கூறினார்.
# நசிருதீன் உமாயூன்

## காபூலுக்குப் பின் வாங்குதல்

சிந்து மாகாணத்தில் 300 ஒட்டகங்கள் (பெரும்பாலும் காட்டு ஒட்டகங்கள்) மற்றும் 2000 தானிய மூட்டைகளுடன் தனது பயணத்தை உமாயூன் தொடங்கியதற்குப் பிறகு சிந்து ஆற்றை 11 சூலை 1543 அன்று கடந்தார். காந்தாரத்தில் இருந்த தனது சகோதரர்களுடன் இணைவதற்குச் சென்றார். முகலாயப் பேராசை திரும்பப் பெறும், சூர் பேரரசை ஆட்சியில் இருந்து தூக்கி எறியும் தன்னுடைய இலக்குடன் சென்றார். உமாயூனிடம் கூட்டணிக்காக உறுதியளித்திருந்த பழங்குடியினங்களில் லெகாரி, மக்சி, ரிந்த் மற்றும் பல பிற பழங்குடியினங்கள் அடங்கும்.  
கம்ரான் மிர்சாவின் பெயரில் *குத்பாவை* அறிவிக்க முடியாது என்று மறுத்ததன் காரணமாக கம்ரான் மிர்சாவின் நிலப்பரப்பில் இண்டால் மிர்சா வீட்டுக் காவலின் கீழ் வைக்கப்பட்டிருந்தார். மற்றொரு சகோதரரான அசுகாரி மிர்சாவுக்கு உமாயூனுக்கு எதிராக ஓர் இராணுவத்தைத் திரட்டிக் கொண்டு அணி வகுக்குமாறு ஆணையிடப்பட்டது. எதிர் இராணுவம் வரும் செய்தியை அறிந்த போது அவர்களை எதிர் கொள்வதற்கு எதிராக உமாயூன் முடிவெடுத்தார். மாறாக வேறு இடத்தில் தஞ்சமடைந்தார். காந்தாரத்துக்கு அருகில் இருந்த முகாமில் அக்பர் விடப்பட்டிருந்தார். ஏனெனில், அது திசம்பர் மாதமாக இருந்தது. இந்து குஃசு மலைகளின் வழியாக அணி வகுத்துச் செல்வதில் 14 மாதக் குழந்தையை கொண்டு செல்வது என்பது மிகவும் குளிரான மற்றும் ஆபத்தான பயணமாக இருந்தது. அசுகரி மிர்சா அக்பரை வைத்துக் கொண்டார். கம்ரான் மற்றும் அசுகாரி மிர்சாவின் மனைவிகளுக்கு அக்பரை வளர்க்கும் பொறுப்பு கொடுக்கப்பட்டது. *அக்பர்நாமா* நூலானது கம்ரான் மிர்சாவின் மனைவியாக சுல்தான் பேகத்தைக் குறிப்பிடுகிறது.  
உமாயூன் மீண்டு காந்தாரத்தை நோக்கித் தனது கவனத்தைத் திருப்பினார். அங்கு இவரது சகோதரர் கம்ரான் மிர்சா அதிகாரத்தில் இருந்தார். ஆனால் இவர் எந்த உதவியையும் அங்கு பெறவில்லை. பாரசீகத்தின் ஷாவிடம் தஞ்சம் கேட்க வேண்டிய நிலை இவருக்கு ஏற்பட்டது.
# நசிருதீன் உமாயூன்

## பாரசீகத்தில் தஞ்சம்

ஷா முதலாம் தமஸ்ப் மற்றும் முகலாயப் பேரரசர் உமாயூன்.]]  
பாரசீகத்தில் இருந்த சபாவித்து பேரரசில் தஞ்சம் அடைவதற்கு உமாயூன், 40 வீரர்கள், இவரது மனைவி பேகா பேகம், மற்றும் இவரது மனைவியின் உதவியாளர் ஆகியோருடன் மலைகள் மற்றும் பள்ளத்தாக்குகளைக் கடந்து பயணித்தார். இப்பயணத்தில் இவர்கள் பல்வேறு இன்னல்களுக்கு ஆளாயினர். உணவிற்காக வீரர்களின் தலைக் கவசத்தில் குதிரை மாமிசத்தை வேக வைத்து உண்டனர். ஹெராத்தை அடைவதற்கு முன்னர் ஒரு மாதத்திற்கு இவர்கள் இவ்வாறு இன்னல்களுக்கு ஆளாயினர். எனினும், ஹெராத்தை அடைந்த பிறகு நன்றாகக் கவனித்துக் கொள்ளப்பட்டனர். நகருக்குள் நுழையும் போது உமாயூன் ஆயுதமேந்திய வீரர்களால் வரவேற்கப்பட்டார். அனைவரும் உயர் தர விருந்து மற்றும் ஆடைகளுடன் கவனித்துக் கொள்ளப்பட்டனர். இவர்களுக்குத் தங்குவதற்கு சிறப்பான முறையில் வசதிகள் செய்து தரப்பட்டன. சாலைகளில் இருந்த தடைகள் அப்புறப்படுத்தப்பட்டு சுத்தப்படுத்தப்பட்டன. ஷா தமஸ்ப் உமாயூனின் சொந்த குடும்பத்தினரைப் போல் இல்லாமல் முகலாய உமாயூனை வரவேற்று தனது தேசிய மதிப்பு வாய்ந்த விருந்தாளியாகக் கவனித்துக் கொண்டார். இங்கு உமாயூன் சுற்றி பார்ப்பதற்காக சென்ற போது பாரசீக ஓவியங்கள் மற்றும் கட்டடங்களைக் கண்டு வியந்தார்: அவற்றில் பெரும்பாலானவை தைமூரிய சுல்தானான உசைன் பய்கரா மற்றும் அவரது முன்னோர் இளவரசி கௌகர் சாத் ஆகியோரின் வேலைப்பாடுகள் ஆகும். இவ்வாறாக உமாயூனால் தனது உறவினர்கள் மற்றும் முன்னோர்களின் வேலைப்பாடுகளை நேரடியாக இரசிக்க முடிந்தது.  
இங்கு உமாயூன் பாரசீக சிறு ஓவியம் வரைபவர்களின் அறிமுகம் பெற்றார். கமாலுதீன் பெசாத்தின் 2 மாணவர்கள் உமாயூனின் அவையில் இணைந்தனர். அவர்களது வேலைப்பாடுகளை கண்டு வியந்த உமாயூன் இந்துஸ்தானை தான் வென்றால் தனக்காக பணியாற்றுவீர்களா என்று அவர்களிடம் வினவினார்: அவர்கள் ஒத்துக் கொண்டனர். இவ்வாறாக உமாயூன் பல்வேறு கலைகளை கவனிப்பதிலேயே தனது கவனத்தை செலுத்தினார். ஜூலை மாதம் வரை ஷாவை சந்திக்கவே இல்லை. அப்போது உமாயூன் பாரசீகத்திற்கு வந்து ஆறு மாதங்கள் ஆகியிருந்தன. ஹெராத்திலிருந்து நீண்ட பயணத்திற்குப் பிறகு கஸ்வின் நகரத்தில் இருவரும் சந்தித்தனர். இந்த நிகழ்ச்சிக்காக ஒரு பெரிய விருந்துக்கு ஏற்பாடு செய்யப்பட்டது. இரண்டு ஆட்சியாளர்களின் சந்திப்பானது இசுபகானில் உள்ள செகேல் சோதோன் (நாற்பது வரிசைகள்) அரண்மனையில் உள்ள புகழ்பெற்ற சுவர் ஓவியத்தில் சித்தரிக்கப்பட்டுள்ளது.  
உமாயூனை உயிருடனோ அல்லது பிணமாகவோ கொடுத்தால் பாரசீகர்களுக்கு காந்தாரத்தை அளிக்க உமாயூனின் சகோதரர் கம்ரான் மிர்சா முன் வந்த போது தமஸ்ப் அதற்கு மறுத்தார். மாறாக ஒரு விழாவுக்கு ஏற்பாடு செய்தார். அதில் 300 கூடாரங்கள், ஓர் ஏகாதிபத்திய பாரசீகக் கம்பளம், 12 இசைக் குழுக்கள் மற்றும் "அனைத்து வகையான மாமிசங்கள்" பரிமாறப்பட்டன. கம்ரான் மீதான தாக்குதலுக்குப் பயன்படுத்துவதற்காக இவை அனைத்தும் மற்றும் 12,000 உயர் ரக குதிரைப்படையினரும் உமாயூனுடையவர்கள் என்று ஷா அறிவித்தார். உமாயூனின் படைகள் வெற்றி பெற்றால் மாறாகத் தமஸ்ப் காந்தாரம் தன்னுடையதாக இருக்க வேண்டும் என்பதை மட்டும் கேட்டார்.
# நசிருதீன் உமாயூன்

## முகலாயப் பேரரசை மீட்டல்

பணிக்கப்பட்ட ஒரு செருகேட்டில் உள்ள ஒரு படம்.]]  
1535இல் உமாயூன் குசராத்தின் ஆளுநராக இருந்த போது இவர் காம்பே (காம்பத்) என்ற இடத்திற்கு அருகில் முகாமிட்டிருந்தார். குசராத்தின் கோலிகளால் உமாயூனும் இவரது இராணுவமும் கொள்ளையடித்து சூறையாடப்பட்டது.  
1545இல் சேர் சா சூரி இறந்தார். அவரது மகனும், அவருக்குப் பின் ஆட்சிக்கு வந்தவருமான இசுலாம் ஷா 1554இல் இறந்தார். இந்த இரு இறப்புகள் அந்த அரசமரபைத் தடுமாற வைத்து நொறுங்க வைத்தது. மூன்று எதிரிகள் அரியணைக்காக தில்லி மீது அணி வகுத்தனர். அதே நேரத்தில், பல நகரங்களில் சுதந்திரத்துக்கு உரிமை கோருவதற்காக தலைவர்கள் முயற்சித்தனர். இந்தியாவுக்கு மீண்டும் அணி வகுக்க முகலாயருக்கு ஒரு கச்சிதமான வாய்ப்பை இது உருவாக்கியது.  
உமாயூன் தனது இராணுவத்தை பைராம் கானின் தலைமைத்துவத்தின் கீழ் வைத்தார். இராணுவத் திறனற்ற உமாயூனின் செயல்பாடுகளைக் கவனிக்கும் போது இது புத்திசாலித்தனமான முடிவாகும். இது நடப்பதை முன் கூட்டியே கணிக்கும் ஒரு முடிவாக அமைந்தது. பைராம் கான் தான் ஒரு சிறந்த உத்தியாளர் என நிரூபித்தார்.  
பஞ்சாப் வழியாக கிட்டத்தட்ட எந்த ஓர் எதிர்ப்புமின்றி பைராம் கான் இராணுவத்திற்குத் தலைமை தாங்கிச் சென்றார். உமாயூனின் இராணுவங்கள் எதிர் கொண்ட ஒரே ஒரு முதன்மையான யுத்தமானது சிக்கந்தர் சா சூரிக்கு எதிராக சிர்இந்த்-பதேகர் பகுதிகளில் நடைபெற்ற யுத்தமாகும். அங்கு பைராம் கான் ஓர் உத்தியைச் செயல்படுத்தினார். வெட்ட வெளியில் தனது எதிரியிடம் சண்டையிட்டார். ஆனால், சீக்கிரமே வெளிப்படையாக அச்சம் என்று எண்ணப்படும் காரணத்தால் பின் வாங்கினார். அவர்களைத் தொடர்ந்து எதிரிகள் சென்ற போது பதுங்கு குழிகளைக் கொண்ட தற்காப்பு நிலைகளால் எதிரிகள் ஆச்சரியமடைந்தனர். எளிதாகக் கொன்றொழிக்கப்பட்டனர். 22 சூன் 1555 அன்று சிர்ஹிந்த் யுத்தத்தில் சிக்கந்தர் சா சூரியின் இராணுவங்கள் தீர்க்கமாகத் தோற்கடிக்கப்பட்டன. முகலாயப் பேரரசானது மீண்டும் நிறுவப்பட்டது.  
சிர்ஹிந்துக்குப் பிறகு பெரும்பாலான பட்டணங்கள் மற்றும் கிராமங்கள் படையெடுத்து வந்த இராணுவத்தை வரவேற்பதைத் தேர்ந்தெடுத்தன. தில்லிக்குச் செல்லும் வழியில் இவ்வாறான வரவேற்பு இவர்களுக்கு அளிக்கப்பட்டது. 23 சூலை 1555இல் தில்லியில் பாபுரின் அரியணையில் உமாயூன் மீண்டும் ஒரு முறை அமர்ந்தார்.
# நசிருதீன் உமாயூன்

## முகலாயப் பேரரசை மீட்டல்

### கன்சதாக்களுடனான திருமண உறவுகள்

*உல்வூர் புவியியல் அகராதியானது* பின்வருமாறு குறிப்பிடுகிறது:
# நசிருதீன் உமாயூன்

## முகலாயப் பேரரசை மீட்டல்

### காசுமீரை ஆட்சி செய்தல்

உமாயூனின் அனைத்து சகோதரர்களும் தற்போது இறந்திருந்த போது இவரது இராணுவப் படையெடுப்புகளின் போது இவரது அரியணையை மற்றொரு முறை முறையற்ற வகையில் பெற முயற்சிப்பார்கள் என்ற அச்சம் இல்லாமலிருந்தது. இவரும் கூட தற்போது ஒரு பெயர் பெற்ற தலைவராக இருந்தார். இவரால் தளபதிகள் மீது நம்பிக்கை வைக்க முடிந்தது. இந்தியத் துணைக் கண்டத்தின் கிழக்கு மற்றும் மேற்குப் பகுதிகள் மீதான தனது ஆட்சியை விரிவாக்குவதை நோக்கமாகக் கொண்ட ஒரு தொடர்ச்சியான இராணுவப் படையெடுப்புகளை தன்னுடைய புதிதாகப் பெற்ற பலத்துடன் உமாயூன் தொடங்கினார். குறுகிய காலம் அயல் நாட்டில் வாழ்ந்த நிலையானது இவரது நம்பிக்கையைக் குறைத்ததைப் போல் தோன்றுகிறது. பாரசீகத்தில் இவர் கண்டறிந்த மிகுந்த ஆற்றல் மிக்க போர் முறைகளை இவரது இராணுவத் தலைமைத்துவமானது பின்பற்றியது.
# நசிருதீன் உமாயூன்

## குடும்பம்

### பேரரசிகள்

உமாயூன் குறைந்தது எட்டு பேரரசிகளைத் தன்னுடைய அந்தப்புரத்தில் கொண்டிருந்தார்:
- பேகா பேகம் - இவர் பாரசீகப் பூர்வீகத்தைக் கொண்டவர், உமாயூனின் முதல் மனைவி மற்றும் பட்டத்து இராணி ஆவார்
- அமீதா பானு பேகம் - இவர் பாரசீகப் பூர்வீகத்தைக் கொண்டவர், உமாயூனின் இரண்டாவது மனைவி மற்றும் பட்டத்து இராணியாக இவர் உருவானர், பிற்காலத்தில் தன்னுடைய மகனின் ஆட்சிக் காலத்தின் போது தாய்ப் பேரரசியாகத் திகழ்ந்தார்.
- மா சுச்சக் பேகம் - ஆப்கானியப் பூர்வீகத்தைக் கொண்டவர், இவர் தன்னுடைய சொந்த ஆட்சி மூலம் காபூலை ஆண்டார்
- கனிஷ் அகாச்சா
- குன்வர் பீபி - இவர் ஆப்கானியப் பூர்வீகத்தைக் கொண்டவர்
- மேவா ஜான்
- சாந்த் பீபி - இவர் ஆப்கானியப் பூர்வீகத்தைக் கொண்டவர்
- சாத் பீபி - இவர் ஆப்கானியப் பூர்வீகத்தைக் கொண்டவர்
# நசிருதீன் உமாயூன்

## குடும்பம்

### மகன்கள்

- சகுசதா அல்-அமான் மிர்சா (1528 – 1536). முகலாயப் பேரரசின் வாரிசு; இவர் பேகா பேகத்தின் மகன் ஆவார்
- முதலாம் அக்பர் (15 அக்டோபர் 1542 – 27 அக்டோபர் 1605). அடுத்த பேரரசர்; இவர் அமீதா பானு பேகத்தின் மகன் ஆவார்
- சகுசதா மிர்சா முகம்மது அக்கீம் (29 ஏப்ரல் 1553 – 10 அக்டோபர் 1585). இவர் காபூலின் சுபேதாராக ஆட்சி புரிந்தார்; இவர் மா சுச்சக் பேகத்தின் மகன் ஆவார்
- சகுசதா மிர்சா பரூக் பல் (b. 1554). இவர் இளம் வயதிலேயே இறந்துவிட்டார்; இவர் மா சுச்சக் பேகத்தின் மகன் ஆவார்
- சசதா இப்ராகிம் சுல்தான் மிர்சா. கனிஷ் அகாச்சா
# நசிருதீன் உமாயூன்

## குடும்பம்

### மகள்கள்

- சகுசாதி அகிகா சுல்தான் பேகம் (1531 – 27 சூன் 1539). இவர் தாய் ஒரு கைதியாக இருந்த போது இவர் பிறந்தார்; இவர் பேகா பேகத்தின் மகள் ஆவார்
- சகுசாதி பக்சி பானு பேகம் (1540 - 1596). இவர் இரண்டு முறை திருமணம் செய்து கொண்டார், ஆனால் இரண்டு முறையும் குழந்தைப் பேறு இல்லாமல் இருந்தார்; இவர் குன்வர் பீபியின் மகள் ஆவார்
- சகான் சுல்தான் பேகம் (1544 – 1547); இவர் அமீதா பானு பேகத்தின் மகள் ஆவார்
- இரட்டை மகள்கள் (1545/1550 – 1557). இளம் வயதிலேயே இறந்து விட்டனர்; இவர்கள் அமீதா பானு பேகத்தின் மகள்கள் ஆவார்
- சகுசாதி பக்துன்னிசா பேகம் (அண். 1547 – 2 சூன் 1608). இவர் மூன்று முறை திருமணம் செய்து கொண்டார், இரண்டு மகன்கள் இவருக்குப் பிறந்தனர். இவர் மா சுச்சக் பேகத்தின் மகள் ஆவார்
- சகீனா பானு பேகம் (இறப்பு 25 ஆகத்து 1604). இவர் ஒரு முறை திருமணம் செய்து கொண்டார், ஆனால் இவருக்குக் குழந்தைகள் இல்லை. இவர் மா சுச்சக் பேகத்தின் மகள் ஆவார்
- அமீனா பானு பேகம் (பி. 1552); இவர் மா சுச்சக் பேகத்தின் மகள் ஆவார்
- பெயரிடப்படாத மகள் (பி. 1555) இவர் மா சுச்சக் பேகத்தின் மகள் ஆவார்
# நசிருதீன் உமாயூன்

## இயற்பண்பு

எட்வர்டு எஸ். ஓல்டன் என்ற வரலாற்றாளர் பின்வருமாறு குறிப்பிடுகிறார்; "தன்னைச் சார்ந்தவர்களுக்கு இவர் சீரான பரிவுடனும், கவனத்துடனும் நடந்து கொண்டார், தன் மகன் அக்பர், தன் நண்பர்கள், மற்றும் தன் பிரச்சினை செய்யும் சகோதரர்கள் ஆகியோருடன் மிகுந்த அன்புடன் பிணைக்கப்பட்டிருந்தார். அவர்களைக் கடுமையாக நடத்துவதில் இவர் அடைந்த தோல்வியிலிருந்தே இவரது ஆட்சியின் துரதிட்டங்கள் பெரும்பாலும் ஏற்பட்டன." அவர் மேலும் எழுதியுள்ளதாவது: "தேசங்களின் ஒரு வெற்றிகரமான ஆட்சியாளராக இவரைப் பாராட்டத் தகாத இவரது இயற்பண்பின் அதே குறைகள் ஒரு மனிதனாக நம்மை இவரை மிகவும் விரும்ப வைக்கின்றன. பாபுரின் சிறந்த படையெடுப்புகள் மற்றும் அக்பரின் தாராள அரசியல் ஞானம் ஆகியவற்றுக்கு இடையில் இவரது ஆட்சி வந்ததாலேயே இவரது புகழ் பாதிக்கப்பட்டது; ஆனால், பாபுரின் மகனாகவோ மற்றும் அக்பரின் தந்தையாகவோ இருக்க இவர் தகுதியற்றவர் கிடையாது."  
தன்னுடைய *நடுக்கால இந்தியா* நூலில் இசுடான்லி லேன்-பூல் பின்வருமாறு குறிப்பிடுகிறார்: "இவரது பெயரின் பொருள் வெற்றியாளர் (அதிர்ஷ்டமுள்ளவர்/துரந்தரர்) என்பதாகும், வரலாற்றில் உமாயூனைப் போலத் தவறாகப் பெயரிடப்பட்ட ஒரு மன்னர் கிடையாது", இவர் மன்னிக்கும் இயல்புடையவராக இருந்தார். மேலும் அவர் எழுதியுள்ளதாவது, "உண்மையில் இவர் துரதிர்ஷ்டசாலியாக இருந்தார் ... தில்லியில் இவர் தன்னுடைய அரியணையை ஆறு மாதங்களுக்கு மட்டுமே அனுபவித்திருந்தார், தன்னுடைய 49ஆம் வயதில் (சனவரி 24, 1556) தன்னுடைய அரண்மனையின் பளபளப்பாக்கப்பட்ட படிக்கட்டுகளிலிருந்து தவறி விழுந்த போது இவர் இறந்தார். தவறி விழுவதெற்கென ஏதேனும் ஒரு சந்தர்ப்பம் இருந்தால் உமாயூன் அதைத் தவறாமல் பயன்படுத்திக் கொண்டார் என்று தான் குறிப்பிட வேண்டும். இவர் தன் வாழ்வில் உருண்டு விழுந்தார், தன் வாழ்விலிருந்தும் உருண்டு விழுந்தார்."  
தன்னுடைய ஆட்சியை விமர்சித்ததாக இவர் தவறுதலாக எண்ணிய ஓர் இமாமை யானையின் மூலம் மரண தண்டனைக்குட்படுத்த உமாயூன் ஆணையிட்டார்.
# நசிருதீன் உமாயூன்

## இறப்பும், மரபும்

24 சனவரி 1556இல் உமாயூன் தனது கை முழுவதும் நூல்களுடன் சேர் மண்டல் எனப்படும் தனது நூலகத்திலிருந்து படிக்கட்டில் இறங்கிக் கொண்டிருந்தார். அப்போது முயேசின் (தொழுகை அழைப்பாளர்) பாங்கை (தொழுகைக்கு அழைப்பு) அறிவித்தார். இந்த அழைப்பை இவர் எங்கு மற்றும் எப்போது கேட்டாலும் புனித பயபக்தி காரணமாக தலை குனிந்து முட்டியிடுவது என்பது இவருடைய வழக்கமாகும். முட்டியிட இவர் முயன்ற போது இவருடைய காலானது இவரது அங்கியில் மாட்டிக் கொண்டது. இதன் காரணமாகப் பல படிகள் இவர் தடுமாறி விழுந்தார். ஒரு கரடு முரடான பாறையின் கூர்மையான பகுதியில் இவரது தலையானது இடித்துக் கொள்ளப்பட்டது. மூன்று நாட்கள் கழித்து இவர் இறந்தார். இவரது உடலானது தொடக்கத்தில் புராணா கிலாவில் அடக்கம் செய்யப்பட்டது. ஆனால், தில்லி மீதான ஹெமுவின் ஒரு தாக்குதல் மற்றும் புராணா கிலாவை ஹெமு கைப்பற்றியதன் காரணமாக உமாயூனின் உடலானது தப்பித்துக் கொண்டிருந்த இராணுவத்தால் மீண்டும் தோண்டியெடுக்கப்பட்டு பஞ்சாப் பகுதியின் கலனௌருக்கு இடம் மாற்றப்பட்டது. இங்கு தான் அக்பருக்கு முடி சூட்டப்பட்டது. இரண்டாம் பானிபட் போரில் இளம் முகலாயப் பேரரசர் அக்பர் ஹெமுவைத் தோற்கடித்து கொன்றதற்குப் பிறகு உடலானது தில்லியில் உள்ள உமாயூனின் சமாதியில் புதைக்கப்பட்டது. முகலாயக் கட்டடக் கலையில் முதல் மிகப் பெரிய தோட்ட சமாதியாக இது விளங்குகிறது. தாஜ் மகால் மற்றும் பல பிற இந்திய நினைவுச் சின்னங்கள் கட்டப்படுவதற்கு இது முன்னோடியாக அமைந்தது. இது இவருடைய விருப்பத்திற்குரிய மற்றும் அன்பான முதல் மனைவியான பேகா பேகத்தால் கட்டித் தரப்படுமாறு கேட்டுக் கொள்ளப்பட்டது.  
அக்பர் பின்னர் தன்னுடைய அத்தை குல்பதன் பேகத்தைத் தன்னுடைய தந்தை உமாயூன் குறித்த ஒரு சுயசரிதையை எழுதுமாறு கேட்டுக் கொண்டார். இது *உமாயூன் நாமா* என்று அழைக்கப்படுகிறது. மேலும், பாபுர் குறித்து அவர் நினைவில் கொண்டுள்ளதையும் எழுதுமாறு கேட்டுக் கொண்டார்.  
இந்த நூலின் முழுப் பெயரானது *அக்வல் உமாயூன் பாட்ஷா ஜமா கர்தோம் குல்பதன் பேகம் பின்ட் பாபுர் பாட்ஷா அம்மா அக்பர் பாட்ஷா*. பாபுர் இறந்த போது இவரது அத்தைக்கு வெறும் எட்டு வயதே ஆகியிருந்தது. 17ஆம் வயதில் அவர் திருமணம் செய்து கொண்டார். இவருடைய நூலானது எளிமையான பாரசீகப் பாணியில் எழுதப்பட்டுள்ளது.  
பிற முகலாய மன்னர்களின் சுயசரிதைகளை (தைமூரின் *சாபர்நாமா*, *பாபர் நாமா*, மற்றும் அக்பரின் சொந்த *அக்பர் நாமா*) போன்ற நூல்களைப் போல் செழிப்பான விளக்கப்படங்களுடன் கூடிய பிரதியானது எஞ்சியிருக்கவில்லை. இந்த நூலானது ஓர் ஒற்றை உருக் குலைந்த மற்றும் சற்றே முழுமையடையாத கையெழுத்துப் பிரதியால் மட்டுமே அறியப்படுகிறது. இது தற்போது பிரித்தானிய நூலகத்தில் உள்ளது. இது 1860களில் கண்டறியப்பட்டது. அன்னெட் பெவரிச் என்ற பிரித்தானிய கிழக்கியலாளர் 1901இல் ஆங்கில மொழி பெயர்ப்பைப் பதிப்பித்தார். 2000ஆம் ஆண்டுக்குப் பிறகு இந்நூலின் ஆங்கிலம் மற்றும் வங்காள மொழிப் பதிப்புகள் பதிப்பிக்கப்பட்டுள்ளன.
# நசிருதீன் உமாயூன்

## திரைப்படமும், தொலைக்காட்சித் தொடரும்

- 1945ஆம் ஆண்டு இந்தியத் திரைப்படம் *உமாயூன்*, அசோக் குமார் இதில் உமாயூனாக நடித்தார்
- 1997ஆம் ஆண்டு பாக்கித்தான் தொலைக் காட்சித் தொடரான *பாபரில்* உமாயூனாகப் பாபர் அலி நடித்திருந்தார்
# ஓங்கில்

**ஓங்கில்** அல்லது **டால்பின்** (ஆங்கிலம்: *Dolphin*) என்பது நீரில் வாழும் ஒரு பாலூட்டி சிற்றினம் ஆகும். இது திமிங்கலம் மற்றும் கடற்பன்றி ஆகியற்றுடன் நெருங்கிய உறவுமுறை கொண்டது. சுமார் நாற்பது வகையான ஓங்கில் சிற்றினங்கள் பதினேழு வகையான பேரினங்களாக வகைப்படுத்தப்பட்டுள்ளது. ஓங்கில்களின் உடல் திமிங்கலம் போல் இழை வடிவமுடையது. வால் துடுப்பு குறுக்கு நிலையில் தட்டையானது. இதன் நுனி கூர்மையாய், விளிம்பில், சுழியுடையதாய் இருக்கின்றது. ஓங்கில்கள் 1.2 மீட்டரில் இருந்து 9.5 மீட்டர் வரை உடல் நீளமும் 40 கிலோகிராம் முதல் 10 டன் வரை எடையும் கொண்டவை. டால்பின்கள் ஊனுண்ணிகள். மீன்களை உணவாகக் கொள்கின்றன. பொதுவாக இவை 20 ஆண்டுகள் வரை உயிர் வாழ்கின்றன. உலகம் முழுவதும் இவை காணப்படுகின்றன. சிறப்பாக கண்டத் திட்டுக்களின் ஆழம் குறைந்த கடல் பகுதியில் இவற்றைக் காணலாம். ஓங்கில்கள் அறிவுக் கூர்மை வாய்ந்த விலங்குகளில் ஒன்றாகும். இவை மனிதர்களுடன் நன்கு பழகுகின்றன.
# ஓங்கில்

## பரிணாமம்

ஓங்கில்கள் திமிங்கலங்களுக்கும் பாலூட்டிகளுக்கும் இடைப்பட்ட இனமாகும். கால்களில் இரட்டைப்படை விரல்கள் உடைய பாலூட்டிகளின் மூதாதையர் ஆகும். தற்கால டால்பின்களின் மூதாதையர்கள் இயோசீன் கேம் பகுதியில் சுமார் 50 மில்லியன் ஆண்டுகளுக்கு முன்பு தண்ணீரில் நுழைந்தது.
இதன் வால் அருகே சிறிய மூட்டு மொட்டுகள் (ஹிந்த் மூட்டு மொட்டுகள்) போன்ற கரு வளர்ச்சியின் ஐந்தாவது வாரத்தில் காணப்படும். இது தோராயமாக 2.5 செமீ (1.0) நீளமாக உள்ளது.
நவீன டால்பின் எலும்புக்கூடுகளில் இரண்டு இடுப்பு எலும்பு பகுதியில் சிறிய கம்பி வடிவ பயனற்ற ஹிந்த் மூட்டுகள் இருப்பதாக கருதப்படுகிறது. அக்டோபர் 2006 ல், ஒரு அசாதாரண குப்பி வடிவ மூக்குடைய டால்பின் ஜப்பானில் பிடிக்கப்பட்டது.
# ஓங்கில்

## உடல்கூறு

டால்பின்கள் வேகமாக நீச்சல் அடிக்கும் வண்ணம் நெறிப்படுத்தப்பட்ட நீள் வடிவ உடலைக் கொண்டிருக்கின்றன. வால் பிரிவில் உள்ள பெக்டோரல் துடுப்புகள் திசை கட்டுப்பாடு திறனையும் வால் துடுப்பு முற்செலுத்தும் திறனையும் கொண்டிருக்கும். நீந்தும் போது முதுகு துடுப்பு உறுதித்தன்மையை வழங்குகிறது. இனங்கள் வேறுபட்டவையாக இருப்பினும் பெரும்பாலும் கோடுகள் மற்றும் இணைப்புகளைக் கொண்டு சாம்பல் வண்ணத்தில் இருக்கும்.  
சில இனங்களுக்கு 250 பற்கள் வரை முளைக்கும். ஓங்கில்கள் தங்கள் தலைக்கு மேல் உள்ள ஒரு உறிஞ்சும் துளை மூலம் மூச்சுவிடுகின்றன. அதன் மூச்சுக் குழல் மூளைக்கு முன்புறமாக உள்ளது. டால்பின் பெரிய மற்றும் மிகவும் சிக்கலான மூளையைக் கொண்டது.  
பெரும்பாலான பாலூட்டிகள் போலன்றி, டால்பின்கள் அவை பிறப்பதற்கு முன்னர் அல்லது பின்னர் அலகு சுற்றியுள்ள ஒரு சில முடிகள் தவிர வேறு முடி ஏதும் இன்றி காணப்படும்.  
டால்பின்களின் இனப்பெருக்க உறுப்புக்கள் உடலின் கீழ்புறமாக அமைந்துள்ளது. ஆண்களுக்கு மலத்துவாரத்தின் பின்னால் இரண்டு பிளவுகளுக்குள் ஆண்குறி மறைத்து வைக்கப்பட்டுள்ளது.பெண்ணுக்கு யோனி மற்றும் ஆசனவாய் பிளவுடன் ஒரு பிறப்புறுப்பு பிளவு உள்ளது. அமெரிக்க தேசிய கடல் பாலூட்டி அறக்கட்டளையின் ஒரு ஆய்வு டால்பின்கள், மனிதர்களை போலவே இரண்டாம் வகை நீரிழிவுக் குறைபாட்டை அடைகின்றன என கண்டறிந்தது. மனிதர்கள் மற்றும் டால்பின்கள் இருவருக்கும் ஒரே மாதிரியான நோய் மற்றும் சிகிச்சை முறைகள் உருவாக வழிவகுத்தது.
# ஓங்கில்

## புலன்கள்

பெரும்பாலான டால்பின்கள் நீரின் அடியில் மற்றும் வெளியே என இருபகுதியிலும் நல்ல கண்பார்வை கொண்டவை. இவற்றால் மனிதனை விட பத்து மடங்கு அல்லது அதற்கு மேற்பட்ட அதிர்வெண்களை கேட்க முடியும். நீருக்கு அடியில் ஒலியைக் கேட்பதற்காக, பிரத்யேகமாக அமைந்திருக்கும் கீழ் தாடை எலும்பு ஒரு கொழுப்பு நிறைந்த குழி வழியாக நடுச்செவி ஒலி கடத்துகிறது. டால்பின் பற்கள் எதிரொலியை உணர்ந்து ஒரு பொருளின் சரியான இடத்தை அறிவதாக நம்பப்படுகிறது. இந்திய சிந்து டால்பின் பார்வைக்குறைபாடு உடையது. அவை மீன் மற்றும் சில வகையான உணவுகளை கண்டறிய நுகர்வுத் திறனைப் பயன்படுத்துகின்றது.
# ஓங்கில்

## 2007, பன்னாட்டு ஓங்கில் (டால்பின்) ஆண்டு

2007ஆம் ஆண்டு ஐக்கிய நாடுகள் அவையினால் பன்னாட்டு ஓங்கில் (டால்பின்) ஆண்டாக அறிவிக்கப் பட்டுள்ளது.
# ஓங்கில்

## துணுக்குகள்

- ஒவ்வொரு டால்பினும் தனித்துவமான சீட்டி (சீழ்க்கை) ஒலியை எழுப்புகின்றன. இவை மனிதர்களின் கை இரேகையைப் போல் ஒவ்வொரு டால்பினுக்கும் தனித்தன்மையானவை.
# ஓங்கில்

## வகைகள்

இவை ஒர்டன்டரி துணை வகுப்பை சேர்ந்த பிரம்மாண்டமான கூரிய பற்களுடைய திமிங்கலங்கள் என வகை படுத்தப்படுகிறது.
கடல் டால்பின்கள்,குடும்பம்:டெல்பிநிடே
- பேரினம்:டெல்பினுஸ்
நீண்ட மூக்கு பொது டால்பின்,
குறுகிய மூக்கு பொது டால்பின்,
- பேரினம்:டுர்சயொப்ஸ்
பொதுவான குப்பிமூக்கு டால்பின்,
இந்திய பசிபிக் குப்பிமூக்கு டால்பின்,
புர்றான் டால்பின் , டுர்சயொப்ஸ் ஆஸ்திரியளியஸ், செப்டம்பர் 2011 ல் மெல்போர்னில் கடலில் இருந்து புதிதாக கண்டுபிடிக்கப்பட்ட இனங்கள் ஆகும்.
- பேரினம்: லிச்சொதேல்பிஸ்,
வடக்கு திமிங்கில டால்பின்,
தெற்கு திமிங்கிலடால்பின்,
- பேரினம்:சூசா
இந்திய பசிபிக் கூன்முதுகு டால்பின்,
சீன வெள்ளை டால்பின்,
அட்லாண்டிக் கூன்முதுகு டால்பின்,
- பேரினம்: ஸ்டெல்லா,
அட்லாண்டிக் புள்ளி டால்பின்,
புள்ளிகளுடைய டால்பின்,
ஸ்பின்னர் டால்பின்,
கோடிட்ட டால்பின்,
- பேரினம்: ஸ்டெனோ
கூரிய பற்களுடைய டால்பின்
- பேரினம்: செப்ஹலோரிஞ்சுஸ்
சிலி டால்பின்
ஹெக்டரின் டால்பின்
- பேரினம்: திமிங்கிலம்
திமிங்கிலம் கிரீசியஸ்
- பேரினம்: லெகநோதேல்ப்பிஸ்
ஃப்ராஸரின் டால்பின்
- பேரினம்: லேகநோநோரிஞ்சுஸ்
அட்லாண்டிக் வெள்ளை தலை டால்பின்,
மங்கலான டால்பின்,
பசிபிக் வெள்ளை தலை டால்பின்,
பாலே நாட்டின் டால்பின்,
வெள்ளை மூக்கு டால்பின் ,
- பேரினம்: ஒர்செல்லா
ஆஸ்திரேலிய டால்பின்
- பேரினம்: பெபோநோசெப்லா
முலாம்பழம் , தலை திமிங்கிலம் ,
- பேரினம்: ஆர்சினுஸ்
கொலையாளி திமிங்கிலம்,
- பேரினம்: பெரிஷா
குள்ளர் கொலையாளி திமிங்கிலம்,
- பேரினம்: சுடோர்கா
தவறான கொலையாளி திமிங்கிலம்,
- பேரினம்: க்லோபிசெபெலா
நீண்ட விமானி திமிங்கிலம்,
குறுகிய விமானி திமிங்கிலம்,
- பேரினம்: ஆஸ்ற்றோலோதேல்பிஸ்
ஆஸ்ற்றோலோதேல்பிஸ் மைருஸ்,
- குடும்பம்: ப்லாடநிஷ்டியா
கங்கை நதி டால்பின்,
சிந்து நதி டால்பின்,
- குடும்பம்: இனிடே
அமேசான் நதி டால்பின்,
- குடும்பம்: லிப்போடைடி
சீன ஆற்று டால்பின் ,
- குடும்பம்: போண்டோபோரிடே
லா பிளாட்டா டால்பின்,  
இதன் ஆறு இனங்கள் பொதுவாக திமிங்கலங்கள் என்று அழைக்கப்படுகின்றன
முலாம்பழ தலை திமிங்கிலம்,
கொலையாளி திமிங்கிலம் ,
குள்ளர் கொலையாளி திமிங்கிலம் ,
ஹவாயில் கடல் வாழ்க்கை பூங்கா ,திமிங்கிலம்
தவறான கொலையாளி திமிங்கிலம்,
நீண்ட விமானி திமிங்கிலம்,
குறுகிய விமானி திமிங்கிலம்,
# ஓங்கில்

## இதனையும் காண்க

- கடல்நாய்
- கடல்சிங்கம்
- துடுப்புகாலிகள்
# ஆன்மா (இந்து சமயம்)

இந்துத் தத்துவத்தில் தன்னைத்தவிர தனதெல்லாவற்றையும் நீக்கிய பிறகு மிஞ்சுவதெதுவோ அதுவே **ஆன்மா** அல்லது ஆத்மா எனப்படுகிறது. *ஆன்மா* என்ற சமசுகிருத மொழி சொல்லின் வேர்ச்சொல்லான ‘ஆத்மன்’ ‘அன்’ (மூச்சுவிடு) என்ற வினைச்சொல்லிலிருந்து உருவானது. அத்வைத நூல்களோ ஆதி சங்கரர் வழித்தோன்றல்களோ ஆன்மாவைப் பற்றித் தரும் விளக்கங்கள் இங்கே கொடுக்கப் படுகின்றன.
# ஆன்மா (இந்து சமயம்)

## நான் யார்

இக்கேள்விக்கு விடை கூற முயலும் யாரும் முடிவில் ஆத்ம விசாரணையில் இறங்கித்தான் ஆகவேண்டும். இந்த உடம்பு ‘நான்’ ஆக முடியாது. முதல் காரணம் இது ‘என்’ உடம்பு என்கிறோம். ‘என்’ உடம்பு, ‘என்’ கண், ‘என்’ காது, ‘என்’ ருசி, ‘என்’ வாசனை – என்றெல்லாம் சொல்லப்படுவதின் உட்பொருளே, நம் உடம்போ, கண், காது, கை, கால் முதலிய புலனுறுப்புகளோ, ஓசை, பார்வை முதலிய உட்புலன்களோ, ஏன், எண்ணங்கள் தோன்றி மறைவதற்கு இருப்பிடமான மனதோ ‘நாம்’ இல்லை என்பதுதான். மனது தூங்கும்போதும் ‘நாம்’ இருக்கிறோம். அதனால் மனதோ புத்தியோ ‘நாம்’ இல்லை. ‘நான், நான்’ என்று மனது உள்ளபோதுதான் நாம் இருப்பதை நம்மால் தெரிந்து சொல்லிக் கொள்ள முடிகின்றதென்றாலும், மனது இல்லாத போதுங் கூட நாம் இருந்துகொண்டு தானிருக்கிறோம். மனதை வைத்துத்தான் எல்லா எண்ணங்களும் உணர்வும் உண்டாகின்றன. மனது இல்லாதபோது நாம் செயலியலற்ற ஜடமாகக் கருதப்படுகிறோம். அதனால்தான் மனதையே ‘நாம்’ என்று நினைக்கத் தோன்றுகிறது. ஆனால் மனது இல்லாமலும் நம்மை ஜடமாகவோ எப்படியோ உயிரோடு இருக்கச்செய்யும் உயிர்த்தத்துவம் தான் அந்த ஆன்மா. மனது இல்லாமலும் அது இருக்கும். ஆனால் அது இல்லாமல் மனது இருக்காது. அது தான் உண்மையான ‘ஆத்மா'
# ஆன்மா (இந்து சமயம்)

## அது நீ

*தத் த்வம் அஸி* என்னும் உபநிடத மகாவாக்கியம் ‘அது நீ’ என்று பொருள் தருகிறது. உள்முகமாக மனம் திரும்பி இதயத்தில் ஆழ்ந்து அகந்தை முதலிய எல்லாம் ஒழிந்தபின் எந்த சொரூபம் ஆன்மாவாக மிஞ்சுமோ, அது பிரம்மம் என்பதே. மனப்பக்குவம் அடையாத மானிடர்களைக் குறித்து சொல்லப்படும் ‘அது நீ’ என்ற உபதேசம், என்றும் அதுவே தானாய் அமர்ந்திருக்கும் பிரம்மநிலையை நோக்கி மனிதன் முன்னேறவேண்டும் என்ற நோக்குடன் சொல்லப்பட்டது.
இம்மகாவாக்கியம் சாந்தோக்கிய உபநிடதத்தில் 6.8.7 இல் சுவேதகேது என்ற வாலிபனுக்கும் அவன் தந்தை உத்தாலக ஆருணிக்கும் நடக்கும் உரையாடலில் மீண்டும் மீண்டும் சொல்லப்படுகிறது.
# ஆன்மா (இந்து சமயம்)

## அறிவதுமில்லை, அறியப்படுவதுமில்லை

இருத்தலே ஆன்மாவின் உண்மை. ‘நான் ஆன்மாவை அறியேன்’ என்றோ ‘நான் ஆன்மாவை அறிந்தேன்’ என்றோ சொல்வது பொருந்தாது. ஏனென்றால் தன்னைத் தனக்கு அறிபடு பொருளாக்குவதனால் இரண்டு பொருள் இருப்பதாக ஆகிவிடும். இது அத்வைதத்திற்கு ஒவ்வாது.
# ஆன்மா (இந்து சமயம்)

## அத்வைத-விசிஷ்டாத்வைத வேறுபாடு

ஆன்மாவைப்பற்றிய விசிஷ்டாத்வைத வேதாந்தக் கூற்று அத்வைதத்தில் சொல்லப் படுவதிலிருந்து சிறிது வித்தியாசப் படுகிறது. ஆன்மா என்பது பிரும்மத்தினுடைய ஒரு அம்சம்தான். எப்படி ஆன்மாவுக்கும் அது குடியிருக்கும் இந்த உடம்பிற்கும் ஒரு தனிப்பட்ட உறவு உள்ளதோ அதே மாதிரி உறவு பிரம்மத்திற்கும் ஆன்மாவுக்கும் உள்ளது என்பது விசிஷ்டாத்வைத சித்தாந்தம்.